Vyhodnotenie medzirezortného pripomienkového konania

Spôsob pripomienkového konania: riadny postup 15 pracovných dní   - čl. 9 ods. 6 legislatívnych pravidiel vlády SR

Zoznam oslovených subjektov: Kancelária podpredsedu vlády SR pre európsku integráciu, ľudské práva a menšiny, Ministerstvo dopravy, pôšt a telekomunikácií, Ministerstvo zahraničných vecí SR, Ministerstvo vnútra  SR, Ministerstvo financií SR, Ministerstvo kultúry SR, Ministerstvo obrany SR, Ministerstvo školstva SR, Ministerstvo zdravotníctva SR, Ministerstvo výstavby a regionálneho rozvoja SR, Ministerstvo spravodlivosti SR, Ministerstvo práce, sociálnych vecí a rodiny SR, Ministerstvo pôdohospodárstva SR, Ministerstvo životného prostredia SR, Úrad vlády SR, Úrad vlády SR Odbor vládnej agendy, ÚV SR Sekcia Inštitút aproximácie práva, Úrad pre štátnu službu, Protimonopolný úrad SR, Najvyšší kontrolný úrad SR, Úrad geodézie, kartografie a katastra SR, Úrad priemyselného vlastníctva SR, Úrad pre normalizáciu, metrológiu a skúšobníctvo SR, Správa štátnych hmotných rezerv SR, Štatistický úrad SR, Úrad jadrového dozoru SR, Úrad pre verejné obstarávanie SR, Generálna prokuratúra SR, Národná banka Slovenska, Národný bezpečnostný úrad, Fond národného majetku SR, Najvyšší súd SR,  Asociácia zamestnávateľských zväzov a združení SR, 

Počet oslovených subjektov: 33
Zaslali do určeného termínu: 25
Zaslali po termíne: 2
Vôbec nezaslali: 1
Zaslali bez pripomienok: 19
Počet vznesených pripomienok: 7
Počet akceptovaných pripomienok: 4
Počet neakceptovaných pripomienok/zásadných:  3

Rezort	Pripomienka	Typ	Vyh.	Spôsob vyhodnotenia 	
ÚV SR
Sekcia kontroly	V nadväznosti na navrhovanú novelu ust. § 45 ods. 3 nesúhlasíme s predloženým návrhom z dôvodu, aby sa zamedzilo nehospodárnemu resp. inému nezákonnému nakladaniu s týmto majetkom pri realizácii týchto prevodov. Takéto blokačné ustanovenia obsahovali predchádzajúce novely citovaného zákona a titulom ich opodstatnenia bolo zamedziť nehospodárnemu nakladaniu majetku, ktorý je majetkom štátu.	Z	N	V rámci rozporového konania, ktoré sa uskutočnilo 4.11.2004 pripomienkujúci orgán odstúpil od zásadnej pripomienky z dôvodu uplatnenia pripomienky k ustanoveniu, ktoré nebolo predmetom novely zákona.	
FNM SR	Nakoľko dochádza k zmene znenia § 15 ods. 4 odporúčame zmeniť dotknutý odsek v poslednej vete nasledovne „do jedného roka odo dňa, ku ktorému bol podnik zrušený alebo bola vyňatá časť majetku podniku“.

Odporúčame v záujme jednoznačnosti upraviť v § 15 ods. 7 slovo „ručiteľom“ na slovo „fondom“ nakoľko podľa § 3 ods. 3 pre obchodné meno „Fond národného majetku SR“ je použitá skratka „fond“, ktorá sa používa v celom zákone.	O

O	A

A		
MP, SV a R SR	Sme toho názoru, že dôvodová správa v kontexte s navrhovaným znením je v rozpore s § 45 ods. 1 cit. Zákona, ktorý všeobecne ustanovuje zákaz prevodu vlastníctva majetku štátu; § 45a upravuje výnimky z tohto zákazu. Odôvodnená „plynulosť“ prevodu majetku štátu je v rozpore so sledovaným účelom § 45 zákona. Spôsobom a formami privatizácie sú postupy podľa § 10, 10a zákona. Navrhované znenie je v aplikačnej praxi zneužiteľné.	O	N	Touto úpravou sa sleduje zrušiť obmedzenie, aby v jednom kalendárnom roku sa hmotný investičný majetok štátneho podniku, ktorý má zostatkovú hodnotu do 5 000 000,- Sk a ide o prebytočný majetok alebo neupotrebiteľný majetok mohol odplatne prevádzať priebežne v rámci kalendárneho roku. V rámci platnej právnej úpravy môže štátny podnik odplatne previesť v jednom kalendárnom roku neupotrebiteľný hmotný investičný majetok v zostatkovej hodnote najviac 5 000 000,- Sk len raz. V súčasnosti platné časové obmedzenie v § 45a ods. 3 bráni odpredaju nepotrebného majetku pred procesom transformácie štátnych podnikov a realizácii postupu v zmysle § 11 ods. 4 vo väzbe na § 6 ods. 1 písm. c) zákona. Vypustením slov „v jednom kalendárnom roku“ sa upravuje časový faktor, ktorý neúmerne limitoval a predlžoval proces majetkovoprávneho vysporiadania neupotrebiteľného majetku v zmysle § 11 ods. 4. Navrhovanou zmenou nie je dotknutý postup podľa § 45 ods. 1 a 5 a § 10a ods. 1 písm. d).
	
ÚV SR
Sekcia Inštitút pre aproximáciu práva	K bodu 3 doložky zlučiteľnosti odporúčame vypustiť tam uvedené údaje vyplývajúce z LPV SR, lebo údaje plnili svoju funkciu pred vstupom SR do EÚ a v súčasnosti sú neaktuálne. Navrhujeme ich nahradiť identifikáciou záväzkov SR v predmetnej oblasti vyplývajúcich z Prístupovej zmluvy, najmä z Aktu o podmienkach pristúpenia a tiež povinností vyplývajúcich z materiálov o určení gestorstva smerníc.	A			
MS SR	V úvodnej vete je potrebné uviesť správne citácie zákonov, ktorým bol menený a dopĺňaný zákon č . 92/1991 Zb.	O	N	Zákon č. 92/1991 bol federálny zákon.	
MD, P a T SR	V úvodnej vete nahradiť na konci číslo 259/2004 číslom 359/2004.	O	A		
MF SR	V úvodnej vete nahradiť na konci číslo 259/2004 číslom 359/2004 a za slovami „359/2004 Z.z.“ doplniť slová „523/2004 Z.z.“
	O	A